**KISBÉR VÁROS POLGÁRMESTERE**

**K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2024. március 14.-i** ülésére

**Tárgy**: Jelentés a lejárt határidejű határozatok végrehajtásáról.

**22/2024. (I.18.) KVÖKt. határozat:**

A képviselő-testület e határozatában a Kisbéri Városigazgatóságon található, kb. 100-110 m2-re elegendő bontott bazalt kiskockakövet eladta a VE-Pannon Építő Fővállalkozó és Szolgáltató Kft-nek az ajánlatában szereplő nettó 500.000, - Ft. + áfa összegen azzal, hogy a terület eltakarításáról a vállalkozónak gondoskodnia kell, továbbá, hogy az eladott bazalt kiskockakövek a Magyar Királyi Lovarda Műemlékegyüttes Istálló épületének felújítása során kerülnek beépítésre.

Utasította a Kisbéri Közös Önkormányzati Hivatalt, hogy készítse elő a fenti feltételeket tartalmazó adásvételi szerződést és felhatalmazott annak aláírására.

A szerződés megkötésre került.

**39/2024. (II.08.) KVÖKt. határozat:**

A képviselő-testület ezen határozatában a 2024. február 08.-i képviselő-testületi ülés napirendjét fogadta el.

A napirendek megtárgyalásra kerültek.

**40/2023. (II.08.) KVÖKt. határozat:**

A képviselő-testület e határozatában elfogadta lejárt határidejű határozatok végrehajtásáról szóló jelentést.

A napirend megtárgyalásra került.

**41/2024. (II.08.) KVÖKt. határozat:**

A képviselő-testület e határozatában tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

Az érintettek tájékoztatása megtörtént.

**42/2024. (II.08.) KVÖKt. határozat:**

A képviselő-testület e határozatában elfogadta Dr. J. Nagy Éva projektmenedzser tájékoztatását az ún. Lovarda északi épület északi szárny felújítása vonatkozásában.

Az érintettek tájékoztatása megtörtént.

**45/2024. (II.08.) KVÖKt. határozat:**

A képviselő-testület ezen határozatában elfogadta az Őszi Napfény Idősek Otthona 2023. évi munkájáról szóló beszámolót a kiadott anyagnak megfelelően. Egyúttal köszönetét fejezte ki az intézmény vezetőjének és minden dolgozójának.

Az érintett intézményvezető tájékoztatása megtörtént.

**46/2024. (II.08.) KVÖKt. határozat:**

A képviselő-testület e határozatában elfogadta az Kisbéri Városigazgatóság 2023. évi munkájáról szóló beszámolót a kiadott anyagnak megfelelően, egyúttal köszönetét fejezte ki az intézmény vezetőjének és minden dolgozójának.

Az érintett intézményvezető tájékoztatása megtörtént.

**55/2024. (II.08.) KVÖKt. határozat:**

A képviselő-testület ezen határozatában a Kisbéri Városigazgatóság és Paska Gyula között a vagyonvédelmi feladatok ellátására kötött megbízási szerződésben a megbízási díj bruttó 2.000, - Ft./óra díjra történő emelését 2024. január 01-től tudomásul vette azzal, hogy a szerződésben kerüljön rögzítésre, hogy a díj évente a KSH által közzétett pozitív előjelű éves infláció mértékével növekszik a szerződés egyéb pontjainak változatlanul hagyása mellett.

Utasította a Kisbéri Városigazgatóságot a szerződés módosítás aláírására.

Utasította a Kisbéri Közös Önkormányzati Hivatalt, hogy tájékoztassa Paska Gyula egyéni vállalkozót:

- a szerződéses helyszínekről,

- a parki játszótér zárásának a kötelezettségéről.

A szerződés aláírásra került.

**60/2024. (II.08.) KVÖKt. határozat:**

A képviselő-testület e határozatában testülete nem kívánt élni a kisbéri 467/A hrsz. alatti ingatlanra fennálló elővásárlási jogával.

Utasította a Kisbéri Közös Önkormányzati Hivatalt az érintettek tájékoztatására.

Az érintettek tájékoztatása megtörtént.

**68/2024. (II.19.) KVÖKt. határozat:**

A képviselő-testület ezen határozatában a 2024. február 19.-i rendkívüli képviselő-testületi ülés napirendjét fogadta el.

A napirendek megtárgyalásra kerültek.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2024. március 12.

**Sinkovicz Zoltán**

polgármester